Moderno tehnoloģiju plaša ieviešana klīniskajā praksē pēdējos gadu desmitos ir pavērusi jaunas iespējas intrakraniālu aneirismu savlaicīgai diagnosticēšanai, ka arī ir parādījušās jaunas minimāli invazīvas metodes to ārstēšanai. Ilgstoši kā vienīgā radikālā intrakraniālu aneirismu ārstēšanas metode bija neiroķirurģiska operācija, taču relatīvi nesen tika rādīta un arvien plašāk pielietota intrakraniālu aneirismu endovaskulāra embolizācija. Šodien šī ārstniecības metode pasaulē tiek uzskatīta par ,,zelta standartu”. AO Solutions tika dibināta 2014. gadā ar mērķi piedāvāt professionaļiem Baltijas valstīs jaunākos tehnoloģiskos risinājumus invazīvajā neiroradioloģijā. Tajā pat gadā tika parakstīts līgums par sadarbību ar medicīnisko tehnoloģiju kompāniju no ASV- Blockade Medical LLC, kuru ražoto embolizācijas spirāļu kvalitāti atzinīgi novērtējuši speciālisti visā pasaulē. 2016. gadā Blockade Medical iekļāvās starptautiskā koncerna Balt International sastāvā.

Insults jeb smadzeņu trieka ir negaidīts smadzeņu asinsrites traucējums, kas rodas tad, kad nosprostojas vai plīst asinsvadi, rezultātā rodas neatgriezenisks galvas smadzeņu bojājums. Katru gadu pasaulē ar insultu saslimst aptuveni 15 miljoni pacientu. Arī Latvijā dati nav iepriecinoši, turklāt bieži vien insults ir slimība, ko asociējam ar gados veciem pacientiem, taču 15 % insulta pacientu ir līdz 45 gadiem. Mehāniska trombektomija akūta išēmiska insulta pacientiem ir tehniski sarežģīta procedūra, kuras laikā tiek izmantotas vairākas rekanalizācijas metodes un kombinētas dažādas ierīces. Tā ir ārstēšana, kas tiek izmantota noteiktos akūta išēmiska insulta gadījumos, kad, izmantojot mehāniskas ierīces, iespējams būtiski samazināt notiekošā insulta ietekmi un sekas. Šo procedūru veic augsti kvalificēti neiro-radiologi un tam nepieciešamas īpašas tehnoloģijas. Nesenie trombektomijas pētījumi parādīja, ka, ja insulta pacientiem ar smagiem smadzeņu bojājumiem tiek lietota trombektomija, tā ievērojami samazina pēc-insulta invaliditātes līmeni, atjaunojot asinsriti un tādējādi ierobežojot smadzeņu bojājumus. 2019. gadā sākumā AO Solutions noslēdza līgumu ar Izraēlas kompāniju Perflow Medical par sadarbību šīs kompānijas produktu, tai skaitā, trombektomijas iekārtu ieviešanu un klīnisko izpēti.